Darnaus vystymosi įgūdžių formavimo programos

**„Darni Mokykla“**

**Darnios mokyklos kūrimo kampanijos aprašas**

1. Darnios mokyklos kūrimo kampanijos aprašas (toliau **Aprašas**) – Darnaus vystymosi įgūdžių formavimo programos „Darni Mokykla“ (toliau **Programa**) dalis.

2. Programą įgyvendina Lietuvos vaikų ir jaunimo centras (LVJC) kartu su partneriais: Energijos skirstymo operatoriumi (AB ESO), Pakuočių tvarkymo organizacija, UAB ,,Mano būstas“, Darnaus mobilumo konsultantais ir Uno Parks (toliau **Partneriai**). Programą palaiko: Vilniaus miesto savivaldybė, Švietimo ir mokslo ministerija, Aplinkos ministerija, Susisiekimo ministerija.

3. Darnios mokyklos kūrimo kampanijos tikslas – paskatinti Programoje dalyvaujančias ugdymo įstaigas, bendradarbiaujant su Programos vykdytojais ir partneriais inicijuoti ir įgyvendinti veiklas, skirtas kurti Darnios mokyklos bendruomenes, tuo pačiu didinant mokyklų energetinį efektyvumą ir mažinant ekologinį pėdsaką.

4. Darnios mokyklos kūrimo kampanijos dalyviai: Lietuvos ugdymo įstaigos, dalyvaujančios Programoje “Darni Mokykla” nuo pat pradžių, užpildžiusios Programos dalyvio anketą ir atlikusios ekologinio pėdsako tyrimą, naudojantis Programos “Darni Mokykla” iniciatorių sukurtu įrankiu <http://ekopedsakas.lvjc.lt>

5. Kampanijos vykdymo eiga:

|  |  |  |  |
| --- | --- | --- | --- |
| **Veiksmas** | **Veiksmo aprašymas** | **Data** | **Dokumentas** |
| Darnios mokyklos  kūrimo kampanijos komandos formavimas | Savarankiškai sudaryti komandą (narių skaičius 10 asmenų), kurie atsakingi už Darnios Mokyklos kampanijos veiksmus ir dalyvavimą programos renginiuose. | Iki kovo 15 d. | Priedas Nr. 1 |
| Duomenų  analizė ir rodiklių pasirinkimas | Savarankiškai išanalizuoti ekologinio pėdsako tyrimo rezultatus ir pasirinkti 2 gerinamus rodiklius. | Iki kovo 20 d. | Priedas Nr. 1 |
| Parengti rodiklių gerinimo veiksmų planą | Parengti rodiklių gerinimo veiksmų planą, aprašyti veiklas, kurios bus įgyvendinamos per laikotarpį. | Iki kovo 20 d. | Priedas Nr. 1 |
| Atsiųsti veiksmų planą programos organizatoriams | El. Paštu migle.c@lvjc.lt | Iki kovo 20 d. | Priedas Nr. 1 |
| Įgyvendinti veiksmų planą | Atlikti veiksmus aprašytus veiksmų plane (įvairios akcijos, kampanijos, kūrybinės veiklos, konkursai, renginiai) | Iki rugsėjo 15 d. |  |
| Parengti atliktų veiksmų pristatymą | Parengti laisvos formos pristatymą, kuriame matytųsi atliktos veiklos bei kuris atlieptų vertinimo kriterijus. | Iki spalio 1 d. | Laisva forma |
| Atsiųsti pristatymą organizatoriams | El. Paštu migle.c@lvjc.lt | Iki spalio 1 d. | Nuotraukos, ppt, word, laisva forma |
| Atlikti pakartotinį ekologinio pėdsako tyrimą | Užpildyti laikotarpio, kurio metu buvo įgyvedintos taupymo iniciatyvos duomenis. | Iki spalio 15 d. | http://ekopedsakas.lvjc.lt |

6. Darnios mokyklos kampanijos fondas – Programos Iniciatorių ir Partnerių įsteigtas piniginis fondas, kuris bus panaudotas vertinimo komisijos išrinktoms ugdymo įstaigoms, savarankiškai įgyvendinusioms veiklas ir pasiekusioms geriausius ekologinio pėdsako mažinimo rezultatus bei įgyv Piniginis fondas bus paskirstytas įvertinus Programos ekspertų rekomendacijas ugdymo įstaigų aplinkos gerinimui.

7. Darnios mokyklos kampanijos nugalėtoją skelbia iš Programos Iniciatorių bei Partnerių sudaryta Komisija. Komisija taip pat skelbia ir tas ugdymo įstaigas, kurioms atitenka papildomi prizai.

8. Darnios mokyklos kampanijos nugalėtoja skelbiama ta ugdymo įstaiga, kuri proporcingai labiausiai pagerino savo ekologinio pėdsako rodiklį.

9. Programos papildomų prizų laimėtojais, gali tapti ta komanda, kuri:

* Kūrybiškiausiai įgyvendino veiklas;
* Savo veiklose pritaikė ugdymo inovacijas;
* Įtraukė daugiausiai ugdymo įstaigos bendruomenės narių;
* Įgyvendino ne tik ugdymo įstaigai, bet ir jos aplinkinei bendruomenei naudingas veiklas;
* Kūrybiškiausiai ir efektyviausiai išviešino savo vykdomas veiklas ir „Darnios Mokyklos“ Programą.

10. Visais su Programa susijusiais klausimais kreiptis el. paštu: [migle.c@lvjc.lt](mailto:migle.c@lvjc.lt) arba telefonu: 8 5 275 5322